open-index/open-wikipedia-markdown huggingface dataset:
Arifrón (archón)

**Arifrón** (, ) je v gréckej mytológii syn a následník aténskeho archonta Ferekla. 

Arifrón svoj úrad archonta v Aténach prevzal po smrti svojho otca Ferekla. Antický autor Hieronym uvádza, že vládol od roku 845 pred Kr. do roku 825 pred Kr.

Po dvadsaťročnej vláde Arifróna sa jeho nástupcom stal syn Thespieus. Antickí autori nám okrem týchto informácii o jeho vláde nič bližšieho nezaznamenali. Počas jeho panovania zanikla Asýrska ríša, potom ako bol jej kráľ Sardanapalos zabitý.   

## Referencie

## Pozri aj
* Zoznam mýtických panovníkov Atén

Kategória:Postavy gréckej mytológie
Zimná línia

thumb|right|310px|Nemecké obranné línie južne od Ríma.
thumb|right|310px|Kanadský vojenský cintorín pri Ortone.
**Zimná línia** je názov pre systém nemeckých opevnení v Taliansku, vybudovaných organizáciou Todt počas druhej svetovej vojny.

Hlavná obranná línia niesla názov Gustavova línia, križovala Apeninský polostrov severným smerom, pridŕžala sa riečky Garigliano od jej ústia do Tyrrhenského mora, prekračovala Apeniny a končila pri ústí rieky Sangro do Jadranského mora. 

Okrem *Gustavovej línie* mala ešte ďalšie podporné línie (v zozname od juhu na sever):
* Volturnská línia
* Barbarská línia
* Gustavova línia s vetvami: Bernhardt a Adolf Hitler
* Caesar C línia
* Rímska manévrová línia

## Pozri aj
* Talianske ťaženie
* Bitka o Monte Cassino
* Vylodenie pri Anziu
* Siegfriedova línia
* Mannerheimova línia
* Maginotova línia
* Metaxasova línia

## Externé odkazy
* Mapa Gustavovej línie a pozície spojeneckých jednotiek
* Boje americkej 45. divízie na Zimnej línii

## Zdroj

Kategória:Opevnené línie cez druhú svetovú vojnu
Kategória:Talianske ťaženie
Kravské meno

**Kravské meno** je zoonymum pre samicu tura domáceho, ktorá sa už aspoň raz otelila.

Pomenúvanie kráv na Slovensku siaha do dávneho obdobia. Najstaršie mená kráv, ktoré sú písomne doložené sú v slovenčine známe od 16. storočia. Išlo o protokol Liptovskej stolice z roku 1588. V začiatkoch bola prevládajúcou motiváciou pre určenie mena kravy jej farba. Až neskôr sa začali dávať mená podľa pôvodu predkov danej kravy alebo súčasného vlastníka. Neskôr sa začali dávať aj krstné ženské mená, ktoré neboli príliš frekventované. Výskum kravských mien je dôležitý z hľadiska spoznávania histórie jazyka a jeho nárečí (najmä z oblasti lexiky a slovotvorby), rovnako ako aj pri spoznávaní staršieho spôsobu života a rozmýšľania.

Základné členenie kravských mien je na:
**A) Mená substantívneho typu* - sú zakončené na "a" a patria sem napríklad: Brezuľa, Drgoňa, Dvojka, Jahoda, Majerka, Mazúrka, Pozora, Smatana, Telica...
**B) Mená adjektívneho typu* - sú zakončené na '"á"' a patria sem napríklad: Černá, Plachá, Ryšavá, Veselá...

## Kravské meno a dojivosť
thumb|Dojenie kravy
Výskumníci Catherine Douglasová a Peter Rowlinson z Newcastle University v ich štúdii zahŕňajúcej 516 farmárov zistili, že kravy, ktoré majú meno, majú o 3,4 % vyššiu dojivosť ako kravy, ktoré meno nemajú.

## Referencie

Kategória:Chovateľstvo
Parný rušeň 498.1

**Parný rušeň 498.1** alebo aj **Albatros 1** bol rad parných rušňov vyrábaných v 50. rokoch 20. storočia v Škode Plzeň. Vyrobených bolo 15 rušňov, ktoré technicky vychádzali z radu 498.0. Technické vylepšenia úspešného predchodcu posunuli tieto rušne na konštrukčný vrchol parných lokomotív v Česko-Slovensku a boli nasadzované na diaľkové rýchlikové trasy Praha – Žilina – Košice, Praha – Bratislava – Nové Zámky a Bratislava – Košice, s mesačným dosahom až 20 000 km, až do roku 1973.

Rad 498.1 bol trojvalcový rušeň s pojazdom 2´D´1´ a 5-osovým tendrom 935.2 a bol vyrábaný v rokoch 1954 až 1955. Oproti svojim predchodcom radu 498.0 mal väčší kotol, prevzatý z radu 556.0 a teda aj zvýšený výkon, ktorý umožňoval ťahať 1 000 tonový (nákladný) vlak rýchlosťou takmer 100 km/h.

Rušeň 498.106 dosiahol 27. augusta 1964 na skúšobnom okruhu pri Velimi rýchlosť 162 km/h, čo je rýchlostný rekord našich parných rušňov. Po elektrifikácii hlavných tratí ČSSR boli rušne postupne vyraďované.

Do súčasnosti sa zachovali 3 z 15 vyrobených rušňov:
* 498.104 – prevádzkyschopný, v majetku MDC a v starostlivosti Albatros klubu Bratislava. Po náročnej generálnej oprave (ŽOS Vrútky, OKV Martin, 40 000 hodín brigádnickej práce) po skončení spôsobilosti kotla v 2005 je od roku 2009 opätovne sprevádzkovaný.
* 498.106 – do apríla 2003 prevádzkyschopný v depe Brno dolní, momentálne statický exemplár, bez platného preukazu spôsobilosti kotla
* 498.112 – vrak, v majetku Železničního muzea Lužná u Rakovníka

Momentálne jediná prevádzkyschopná lokomotíva, rušeň 498.104, bol odovzdaný 24. decembra 1954. Cena rušňa bola 841 000 Kčs a jedného tendra radu 935.2 ďalších 283 200 Kčs.

## Galéria


Súbor:498 1.jpg | Vrak 498.112 v železničnom múzeu v Lužnej u Rakovníka
Súbor:CSD 498106 NTMChomutov 2015.jpg | 498.106 ako statický exponát v depozitári NTM v Chomutove
Súbor:Baureihe498.1.png | Bočný pohľad (498.106)
Súbor:498.104 ZSR.jpg | Pojazd bratislavskej 498.104 počas prác v roku 2007
Súbor:ČSD Class 498.1.webm | Rozjazd 498.104 s nostalgickým vlakom (Košice, 2014)


## Referencie

## Literatúra
* 

## Iné projekty

## Externé odkazy
* albatrosklub.sk – oficiálny web Albatros klubu Bratislava
* albatros.vlaky.net – jediný prevádzkyschopný rušeň 498.104 na Slovensku
* http://parniloko.wz.cz/web/loko/rady/400/4981/4981a.html https://web.archive.org/web/20121015014047/http://lokomotivy.webzdarma.cz/498_1.htm http://www.railtrains.sk/modules/AMS/article.php?storyid=412  – Technické údaje a popis radu 498.1

## Zdroj

Kategória:Rušne Škoda
Kategória:Parné rušne
Kategória:Dejiny železníc
Tri dcéry

***Tri dcéry*** *(angl. Three daughters)* je slovenská balada režiséra Štefana Uhra. Film vznikol podľa námetu a scenára Alfonza Bednára. *„Tri dcéry sú Uhrovou najdôslednejšou kritikou systému. Nikdy predtým ani potom nenakrútil titul, ktorý by tak zásadne obnažil antihumánosť totalitnej spoločnosti.“*

## Synopsa

Balada o troch dcérach mapuje prvé roky totalitného režimu začiatkom päťdesiatych rokov. Otec Majda (Jozef Čierny) sa rozhodne nedeliť majetok medzi svoje štyri deti. Preto sa rozhodne svoje tri dcéry, Máriu, Zuzana a Teréziu, poslať do kláštora a všetky role zanechať synovi. Na začiatku režimu im však všetku pôdu zaberú a starého Majdu aj so synom a nevestou vysťahujú do neexistujúcej dediny. Zabraná pôda sa stala jablkom sváru medzi Majdom a jeho synom Jozefom, ktorý otcovi vyčíta, že pôdu nerozdelil spravodlivo medzi všetky svoje deti. Keď sa Starý Majda ocitne bez strechy nad hlavou a bez majetku, rozhodne sa navštíviť všetky tri dcéry a poprosiť ich o odpustenie a o pomoc. Pochopenia a pomoci sa mu nakoniec dostane len u najmladšej z dcér, u Terézie, ktorá slúži v kláštore ako sestra Klemencia.

## Hrajú  v hlavných úlohách
* Alžbeta Štrkulová – sestra Klemencia
* Stanislava Strobachová – matka predstavená
* Alžbeta Bárthová-Pietrová – Benedikta
* Ivan Rajniak – Ing.Demko
* Hana Slivková – Zuzka
* Mária Sykorová – Beáta
* Jozef Čierny – starý Majda

## Tvorcovia
* Štefan Uher – Réžia
* Alfonz Bednár – Námet
* Alfonz Bednár – Scenár
* Stanislav Szomolányi – Kamera
* Iľja Zeljenka – Hudba
* Anton Krajčovič – Architekt
* Ján Dudušek – Návrhy kostýmov
* Maximilián Remeň – Strih
* Milan K. Némethy – Zvuk
* Ján Svikruha – Vedúci výroby

## Lokácie natáčania
Film *Tri dcéry (1967)* sa nakrúcal v exteriéroch Doupov, Kopčany, Skalica a v okolí Holíča. 

## Referencie

## Zdroje
* 
* Václav Macek, *Dejiny slovenskej kinematografie*, (Bratislava: Osveta, 1997), s. 621
* Václav Macek, *Štefan Uher*, (Bratislava: Slovenský filmový ústav,2002), s. 293
* O filme na kinema.sk
* O filme na csfd.cz

Kategória:Slovenské filmy
Kategória:Česko-slovenské filmy
Kategória:Filmy z 1967
Kategória:Filmy podľa názvu
Kategória:Filmy režírované Štefanom Uherom
Aditi

[thumb|[Brahma a Aditi, ilustrácia z 19. storočia]]
**Aditi** je védska a hinduistická bohyňa, matka bohov. Je matkou boha Višnua. Má dvanásť detí-bohov, známych ako áditjovia: Vivasván, Arjamá, Púšan, Tvaštar, Savitar, Bhaga, Dhátá, Vidhátá, Varuna, Mitra, Šatru a Urukrama.

## Zdroje
* 
* 

Kategória:Hinduizmus
Kategória:Védske náboženstvo
Kategória:Bohyne
Portugalské národné futsalové družstvo žien

**Portugalské národné futsalové družstvo žien** je národné družstvo žien, ktoré reprezentuje Portugalsko v medzinárodných futsalových súťažiach a priateľských zápasoch. Funguje pod záštitou *Federação Portuguesa de Futebol* (FPF). Prvý medzinárodný zápas absolvovalo už v roku 1997. Jeho najväčším úspechom je zisk troch medailí na neoficiálnych majstrovstvách sveta žien.

## Vrcholné podujatia
Portugalské družstvo sa predstavilo na všetkých turnajoch Svetového turnaja žien, na ktorých získalo 3 medaily. V roku 2010 a 2012 striebornú, keď zakaždým podľahlo až vo finále . V roku 2011 získalo bronzovú medailu, keď v semifinále nestačilo na susedné Španielsko a v zápase o bronz zvíťazilo jasne nad Ruskom. V roku 2013 v stretnutí o 3. miesto tentoraz podľahlo Rusku.

## Výsledky
;Svetový turnaj žien

;Celková štatistika
*aktualizované k 22. decembru 2013*

## Referencie

## Pozri aj
* Portugalské národné futsalové družstvo mužov

## Externé odkazy
* Oficiálna stránka Federação Portuguesa de Futebol  
* Portugalský futsalový portál 
* Zápasy družstva na futsalplanet.com  

Kategória:Národné futsalové družstvá
Futsal
Národné
Music of the Spheres

***Music of the Spheres*** je dvadsiaty štvrtý a zatiaľ posledný štúdiový album britského multiinštrumentalistu a skladateľa Mika Oldfielda vydaný v roku 2008. V britskom rebríčku predajnosti sa umiestnil na 8. mieste.

Albumom *Music of the Spheres* sa Oldfield prvýkrát pustil do oblasti vážnej hudby. Jediné dva skoršie počiny v tejto oblasti boli albumy *[[The Orchestral Tubular Bells]]*, ktorý bol pre orchester upravený až dodatočne Davidom Bedfordom, a album *[[The Millennium Bell]]*, ktoré orchester sprevádza rockové nástroje. Hudba na *Music of the Spheres* je ale čisto symfonická doplnená o akustické gitary Mika Oldfielda. Ako sólisti na albume účinkujú Hayley Westenra (spev a vokály) a čínsky pianista Lang Lang.

## Skladby
# „Harbinger“ – 4:08
# „Animus“ – 3:09
# „Silhouette“ – 3:19
# „Shabda“ – 4:00
# „The Tempest“ – 5:48
# „Harbinger (Reprise)“ – 1:30
# „On My Heart“ – 2:27
# „Aurora“ – 3:42
# „Prophecy“ – 2:54
# „On My Heart (Reprise)“ – 1:16
# „Harmonia Mundi“ – 3:46
# „The Other Side“ – 1:28
# „Empyrean“ – 1:37
# „Musica Universalis“ – 6:24

## Obsadenie
* Mike Oldfield – akustická gitara
* Hayley Westenra – spev (7, 10), sprievodný spev
* Lang Lang – klavír (1, 2, 3, 5, 6, 9)
* Karl Jenkins – orchestrálny aranžmán, dirigent
* Sinfonia Sfera Orchestra

## Zdroje

Kategória:Albumy Mika Oldfielda
Kategória:Hudobné albumy z 2008
Gótska línia

thumb|right|310px|Nemecké obranné línie v severnom Taliansku, 1944.
thumb|right|310px|Gótska línia a koncept operácie Oliva, ktorá ju mala prelomiť.
**Gótska línia** (, ) je názov pre systém nemeckých opevnení v severnom Taliansku, vybudovaných počas druhej svetovej vojny. Predstavovala poslednú veľkú obrannú líniu, ktorá mala zadržať spojenecký postup na talianskom fronte. Na tejto línii sa bojovalo prakticky až do začiatku mája 1945. Opierala sa o horský masív Apenín, prebiehala od pobrežia Tyrrhenského mora na sever od Florencie k Pesaru na jadranskom pobreží.

## Referencie

## Pozri aj
* Talianske ťaženie
* Gustavova línia
* Zimná línia
* Siegfriedova línia
* Mannerheimova línia
* Maginotova línia
* Metaxasova línia

## Zdroj

Kategória:Opevnené línie cez druhú svetovú vojnu
Kategória:Talianske ťaženie
Španielske národné futsalové družstvo žien

**Španielske národné futsalové družstvo žien** je národné družstvo žien, ktoré reprezentuje Španielsko v medzinárodných futsalových súťažiach a priateľských zápasoch. Funguje pod záštitou *Real Federación Española de Fútbol* (RLEF). Prvý medzinárodný zápas absolvovalo už v roku 1997. Jeho najväčším úspechom je zisk troch medailí na neoficiálnych majstrovstvách sveta žien.

## Vrcholné podujatia
Španielske družstvo sa predstavilo na všetkých turnajoch Svetového turnaja žien, na ktorých získalo 4 medaily. V roku 2011 a 2013 striebornú, keď podľahlo až vo finále , a v roku 2010 bronzovú, keď v semifinále podľahlo susednému Portugalsku a zápas o bronz sa už nehral. V roku 2012 získalo opäť bronzovú medailu vďaka víťazstvu nad Ruskom v boji o 3. miesto. 

## Výsledky
;Svetový turnaj žien

;Celková štatistika
*aktualizované k 22. decembru 2013*

## Referencie

## Pozri aj
* Španielske národné futsalové družstvo mužov

## Externé odkazy
* Oficiálna stránka Real Federación Española de Fútbol  
* Španielsky futsalový portál 
* Zápasy družstva na futsalplanet.com  

Kategória:Národné futsalové družstvá
Futsal
Národné
Sovietske národné futsalové družstvo mužov

**Sovietske národné futsalové družstvo mužov** bolo národné družstvo mužov, ktoré reprezentovalo Sovietsky zväz a neskôr Spoločenstvo nezávislých štátov (SNŠ) v medzinárodných futsalových zápasoch. Fungovalo pod záštitou *Federacija futbola SSSR*. 

V roku 1991 odohralo iba 4 oficiálne zápasy, z toho ani jeden nebol súťažný a potom pod vlajkou SNŠ v roku 1992 ďalších 7 zápasov. 4 zápasy z tých siedmich tvorili kvalifikačné stretnutia o postup na MS 1992. Po úspešnej kvalifikácii ich na samotnom šampionáte už reprezentovali reprezentanti samostatného Ruska, ako nástupnícka krajina. Po rozpade Sovietskeho zväzu vzniklo  a tiež . Neskôr si vytvorili aj ostatné postsovietske republiky vlastné futsalové výbery.

## Výsledky
;Kvalifikácia na Majstrovstvá sveta FIFA

## Štatistika

## Pozri aj
* Sovietske národné futbalové mužstvo
* Ruské národné futsalové družstvo mužov
* Lotyšské národné futsalové družstvo mužov
* Bieloruské národné futsalové družstvo mužov
* Ukrajinské národné futsalové družstvo mužov
* Uzbecké národné futsalové družstvo mužov

## Zdroj
* Zápasy družstva na futsalplanet.com  

Kategória:Národné futsalové družstvá
Futsal
Kategória:Futsal v Rusku
Muzeon Erec Jisrael

náhľad|Muzeon Erec Jisrael
**Muzeon Erec Jisrael** () je historické a archeologické múzeum ležiace na južnom okraji telavivskej štvrti Ramat Aviv v Izraeli. Spoločne s ďalšími tu situovanými kultúrnymi inštitúciami tvorí dištrikt zvaný Kirjat ha-Muze'onim (*Múzejné mesto*).

Múzeum bolo založené v roku 1953 a predstavuje veľkú zbierku archeologických, antropologických a historických artefaktov organizovaných v niekoľkých múzejných pavilónoch. Každý pavilónov je venovaný inej téme: sklu, keramike, minciam, medi atď. Súčasťou múzea je aj planetárium.

V krídle múzea s názvom „Človek a jeho práca“ je expozícia starovekých metód tkania, výroby šperkov a hrnčiarstva, mletia zrnín a pečenia chleba. V areáli múzea sa nachádzajú archeologické vykopávky Tel Kasil, v ktorých bolo odhalených dvanásť rôznych vrstiev. Zachytávajú jednotlivé kultúry, ktoré v tejto oblasti žili. Súčasťou múzea je aj poštový pavilón, ktorý predstavuje históriu poštovej služby v zemi izraelskej od polovice 19. storočia do založenia Izraela v roku 1948.

## Iné projekty

## Externé odkazy
* Oficiálne internetové stránky  
* The New York Times – Tel Aviv Attractions: Eretz Israel Museum
* ilMuseums.com – Eretz Israel Museum, Tel-Aviv  

## Zdroj
*  

Kategória:Múzeá v Tel Avive
La Tormenta: Pokušenie lásky

***La Tormenta: Pokušenie lásky*** je kolumbijská telenovela z produkcie spoločnosti RTI Televisión pre televíziu Telemundo v rokoch 2005 – 2006. Hlavné úlohy stvárnili herci Natalia Streignard a Christian Meier, v hlavnej zápornej role účinkovala Natasha Klauss.
## Obsadenie
### Protagonisti

### Záporné postavy

### Vedľajšie postavy

## Vysielanie na Slovensku

## Referencie

## Externé odkazy
* 
* 

Kategória:Kolumbijské telenovely
Kategória:Telenovely z 2005
Kategória:Televízne seriály z roku 2005
Kategória:Telenovely televízie Telemundo
Ferekles

**Ferekles** alebo **Fereklés** (, ) je v gréckej mytológii syn a následník aténskeho archonta Diognéta. 

Po smrti aténskeho archonta Diognéta prevzal vládu v Aténach jeho syn Ferekles. Antický autor Hieronym uvádza, že Ferekles vládol od roku 864 pred Kr. do roku 845 pred Kr. a potom jeho úrad prevzal syn Arifrón.

O Ferekleovi nie sú známe žiadne dobové historické záznamy. V deviatom storočí pred Kr. bolo písmo v starovekom Grécku ešte len v kolíske a zoznam aténskych panovníkov sa vytvoril až o mnoho storočí neskôr a preto je možné, že Ferekles a aj jeho predchodcovia sú len mýtickými postavami.   

## Referencie a bibliografia

## Pozri aj
* Zoznam mýtických panovníkov Atén

Kategória:Postavy gréckej mytológie
Majstrovstvá Európy v krasokorčuľovaní 2009

**Majstrovstvá Európy v krasokorčuľovaní 2009** bol 101. ročník súťaže európskych krasokorčuliarov organizovaný Medzinárodnou korčuliarskou úniou (ISU). 

Súťaž sa konala od 20. januára do 25. januára 2009 v fínskom hlavnom meste Helsinki na štadióne Hartwall-areena. Majstrovstvá prebiehali v štyroch kategóriách - muži, ženy, športové dvojice a tanečné páry.

## Účastníci
### Právo účasti
Právo zúčastniť sa majstrovstiev majú športovci registrovaní v európskych národných krasokorčuliarskych zväzoch a ktorí do 1. júla 2008 dosiahli vekovú hranicu 15 rokov. Na základe výsledkov na predchádzajúcich majstrovstvách Európy majú jednotlivé krajiny právo nominovať medzi jedným až troma nominantmi do každej disciplíny. Každý národný krasokorčuliarsky zväz si mohol nastaviť vlastné kritériá, podľa ktorých nominoval svojich účastníkov.

### Právo nominácie viacerých súťažiacich
Každá krajina má právo nominovať jedného súťažiaceho do súťaže. Na základe umiestnenia na predchádzajúcich majstrovstvách Európy mali nasledovné krajiny právo nominovať viac ako jedného súťažiaceho:

## Program podujatia
Program podujatia je uvádzaný v miestnom čase (stredoeurópsky čas, ktorý sa používa na Slovensku je posunutý o -1 hodinu). 

## Výsledky
### Muži

### Ženy

### Športové dvojice

### Tanečné páry

## Medailová bilancia

## Iné projekty

## Externé odkazy
* Oficiálnа stránka ME 2009    
* Výsledky ME 2009 na oficiálnej stránke ISU 

## Zdroj

Kategória:Šport v 2009
Kategória:Majstrovstvá Európy v krasokorčuľovaní
Krasokorčuľovanie
Kategória:2009 vo Fínsku
Kategória:Športové podujatia v Helsinkách
Gülfem Hatun

**Gülfem (Gûlfâm) Hatun** (v osmanskej turečtine: گلفام خاتون, * asi 1497 – † 1562, Istanbul, Osmanská ríša) bola manželkou osmanského sultána Sulejmana I.

## Životopis
Narodila sa roku 1497. Bola pravdepodobne poľského pôvodu, unesená z rodnej krajiny, podobne ako sultánky Mahidevran a Hürrem. Po príchode do paláca sa stala konkubínou Süleymana I., až kým sem nebola privedená čiernohorská otrokyňa Mahidevran Gülbahar, ktorá ju nahradila. V roku 1521 Gülfem sultánovi porodila syna, Şehzade Murada, ktorý zomrel ešte toho roku na kiahne.

Gülfem zomrela v roku 1562 v Istanbule a je pochovaná v mešite Gülfem Hatun.

## Zdroj

Kategória:Narodenia v 1497
Kategória:Úmrtia v 1562
Kategória:Manželky osmanských sultánov
Diognétos (syn Megakla)

**Diognétos** (, ) je v gréckej mytológii syn a následník aténskeho archonta Megakla. 

Diognétos svoj úrad archonta v Aténach prevzal po smrti svojho otca Megakla a podľa antického autora Hieronyma po vláde Diognéta, ktorá trvala od roku 892 pred Kr. do roku 864 pred Kr. sa archontom stal jeho syn Ferekles.

Eusebios z Kaisareie zaznamenal, že počas jeho 28 ročnej vlády začal v Sparte pôsobiť budúci jej zákonodarca Lykurgos.   

## Referencie

## Pozri aj
* Zoznam mýtických panovníkov Atén

Kategória:Postavy gréckej mytológie
Alexej Valerievič Jašin

**Alexej Valerievič Jašin** (; * 5. november 1973, Jekaterinburg, Rusko) je bývalý ruský hokejový útočník, naposledy hrajúci v tíme HC CSKA Moskva v sezóne KHL 2011/12. Počas svojej dlhoročnej kariéry pôsobil okrem ruských klubov aj v NHL:
* 1993 – 2001 v Ottawa Senators
* 2001 – 2007 v New York Islanders
7. decembra 2012 bol menovaný do funkcie generálneho manažéra Ruskej ženskej hokejovej reprezentácie.

## Medailové úspechy
* zlato z MS 1993 (Rusko)
* striebro zo ZOH 1998 (Rusko)
* bronz zo ZOH 2002 (Rusko)
* bronz z MS 2005 (Rusko)
* zlato z MS do 20 rokov 1992 (SNŠ)
* striebro z ME do 18 rokov 1991 (ZSSR)
* finalista Gagarinovho pohára 2008/09 (Lokomotiv Jaroslavľ)

## Referencie

## Iné projekty

## Zdroje

Kategória:Ruskí hokejoví útočníci
Kategória:Bronzoví olympijskí medailisti v ľadovom hokeji
Kategória:Strieborní olympijskí medailisti v ľadovom hokeji
Kategória:Ruskí strieborní olympijskí medailisti
Kategória:Ruskí bronzoví olympijskí medailisti
Kategória:Majstri sveta v ľadovom hokeji
Kategória:Účastníci MS v hokeji 1993
Kategória:Účastníci MS v hokeji 1994
Kategória:Účastníci MS v hokeji 1996
Kategória:Účastníci MS v hokeji 1997
Kategória:Účastníci MS v hokeji 1999
Kategória:Účastníci MS v hokeji 2000
Kategória:Účastníci MS v hokeji 2001
Kategória:Účastníci MS v hokeji 2004
Kategória:Účastníci MS v hokeji 2005
Kategória:Hokejisti CSKA Moskva
Kategória:Hráči Lokomotiv Jaroslavľ
Kategória:Hráči Ottawa Senators
Kategória:Hráči New York Islanders
Kategória:Osobnosti z Jekaterinburgu
Kategória:Hokejisti na Zimných olympijských hrách 1998
Kategória:Hokejisti na Zimných olympijských hrách 2002
Železničná stanica Nové Zámky

**Železničná stanica Nové Zámky** je železničná stanica v Nových Zámkoch.　 

Mesto bolo na železnicu napojené v roku 1850, kedy bola sprevádzkovaná trať medzi Bratislavou a Štúrovom. Vybudovaním tratí do Komáromu, Prievidze, Zvolena a Zlatých Moraviec vznikol dôležitý dopravný uzol.

Postupne tu bolo vybudovaných 10 koľají, 4 nástupištia a technické i personálne zázemie pre železničný uzol nadregionálneho významu. Kľúčové trate sú dvojkoľajné a elektrifikované, trate do Komárna a (od Šurian aj) Zlatých Moraviec sú jednokoľajné a neelektrifikované. 

## Trate a doprava
* 130 (Bratislava – Nové Zámky – Štúrovo)　
* 135 (Nové Zámky – Komárom)　
* 140 (Nové Zámky – Prievidza)　
* 150 (Nové Zámky – Zvolen)　
* 151 (Nové Zámky – Zlaté Moravce)　

## Iné projekty

## Zdroj
* Stanica na stránke VLAKY.NET

Kategória:Železničné stanice na Slovensku
Kategória:Stavby v Nových Zámkoch
Kategória:Doprava v Nových Zámkoch
Forbas (syn Thersippa)

**Forbas** (, ) je v gréckej mytológii syn a následník aténskeho archonta Thersippa. 

Po vláde aténskeho archonta Thersippa prevzal jeho úrad syn Forbas, ktorý podľa antického autora Hieronyma vládol od roku 952 pred Kr. do roku 922 pred Kr.

Antickí autori nám okrem ďalšej písomnej zmienky, že Forbas vládol 30 rokov a jeho nástupcom bol syn Megakles, iné informácie týkajúcich sa tohto panovníka nepodávajú. 

## Referencie

## Pozri aj
* Zoznam mýtických panovníkov Atén

Kategória:Postavy gréckej mytológie
Laodamas

**Laodamas** alebo aj **Láodamás** (, ) môže byť:
*v gréckej mytológii:
** syn trójskeho hrdinu Antenóra, pozri Laodamas (syn Antenóra)
** syn tébskeho kráľa Eteokla, pozri Laodamas (syn Eteokla)
** syn fajáckeho kráľa Alkinoa, pozri Laodamas (syn Alkinoa)
* tyran Fókaie v piatom storočí pred Kr., pozri Laodamas z Fókaie
Šimoniovci

**Šimoniovci** () je zemianska rodina pochádzajúca zo Šimonovian v Tekovskej župe (dnes súčasť Partizánskeho). Ako predikát si uvádzali *zo Šimonovian a Varšian* (). Za prapredka je považovaný *Simon comes de Wossian*, ktorý je spomínaný v roku 1242 aj so synmi ako majiteľ obce *Wosyam* (neskoršie Varšany, Kalinčiakovo, dnes súčasť Levíc). V roku 1411 dostali donáciu od kráľa Žigmunda Luxemburského, v ktorej im boli potvrdené majetky v Šimonovanoch a Varšanoch.

Jeden z členov rodu, Ivan Šimoni bol opakovane zvolený za poslanca uhorského snemu.

## Referencie

## Externé odkazy
* 

Kategória:Šľachtické rody na Slovensku
Kategória:Šľachtické rody v Uhorsku
Juraj Šimek

**Juraj Šimek** (* 29. september 1987, Prešov) je švajčiarsky hokejový útočník slovenského pôvodu. V súčasnosti je hráčom klubu HC 21 Prešov v slovenskej Extralige.

## Klubový hokej
V roku 2006 ho draftoval tím Vancouver Canucks z 166. miesta. Následne odišiel do zámoria, kde v sezóne 2006/07 pôsobil v tíme WHL Brandon Wheat Kings, za ktorý nazbieral v 67 stretnutiach 63 bodov (29 + 34). Po úspešnej sezóne podpísal s klubom hokejovej NHL Vancouver Canucks dvojcestnú zmluvu. Po tom, ako sa v sezóne 2007/08 nedostal do prvého tímu Canucks, hral na farme v Manitobe (AHL). Nasledujúce dve kompletné sezóny strávil v Norfolku a v decembri ho vymenili do Providence Bruins, kde odohral 11 zápasov v ktorých nebodoval. Po piatich sezónach v zámorí sa rozhodol pre návrat do Európy. S účastníkom švajčiarskej NLA Servette Ženeva sa dohodol na zmluve do roku 2014.

## Klubové štatistiky

## Reprezentácia
Švajčiarsko reprezentoval na mládežníckych šampionátoch. V seniorskej reprezentácii doposiaľ odohral 9 zápasov a strelil jeden gól.

## Referencie

## Externé odkazy
* 

Kategória:Švajčiarski hokejisti
Kategória:Švajčiarski hokejoví útočníci
Kategória:Švajčiarski hokejisti draftovaní NHL
Kategória:Hráči Manitoba Moose
Kategória:Hráči Providence Bruins
Kategória:Hráči Norfolk Admirals
Kategória:Hráči Genève-Servette HC
Kategória:Hráči SC Bern
Kategória:Hráči Kloten Flyers
Kategória:Hokejisti draftovaní klubom Vancouver Canucks
Kategória:Hokejisti slovenského pôvodu
Kategória:Švajčiarske osobnosti slovenského pôvodu
Kategória:Osobnosti z Prešova
Kardiológia

náhľad|Srdce
**Kardiológia** (z gréčtiny "***καρδίᾱ***" *kardia* - *srdce* a ***λογία*** *logia*) je medicínsky odbor, ktorý sa zaoberá sa srdcom a jeho poruchami. Lekár, ktorý sa zaoberá kardiológiou je kardiológ. Lekár, ktorý sa zaoberá kardiochirurgiou je kardiochirurg.

## Pozri aj
* Srdce 
* Infarkt myokardu
* Ischemická choroba srdca

## Iné projekty


Kategória:Medicína
Hry Juhovýchodnej Ázie

náhľad|Zúčastnené krajiny na hrách v roku 2007
**Hry Juhovýchodnej Ázie** alebo **Hry ASEAN** sú medzinárodné multišportové podujatie, usporadúvané každé 2 roky v Juhovýchodnej Ázii, pod dohľadom Federácie Hier Juhovýchodnej Ázie (SAGF). Účastnia sa ho športovci zo všetkých 11 krajín Juhovýchodnej Ázie, ktoré sú členmi SAGF. 

## Dejiny
Prvé hry, ktoré sa nazývali *Hry polostrovnej Juhovýchodnej Ázie* boli usporiadané v Bangkoku roku 1959. Zúčastnilo sa ich 6 štátov s 527 športovcami a funkcionármi, ktoré boli zároveň zakladajúcimi členmi a súťažili v 12 športoch. Tento názov niesli až do roku 1975. Medzi zakladajúcich členov patrili: Kambodža, Laos, Mjanmarsko (vtedy ako Barma), Malajzia, Singapur, Thajsko a Južný Vietnam. Od roku 1977 nesú hry súčasný názov a od tohoto roku boli formálne prijatí ďalšia 3 členovia: Brunej, Filipíny a Indonézia. V roku 2003 bol prijatý posledný člen SAGFVýchodný Timor. 

V roku 1963 sa mali konať III Hry polostrovnej Juhovýchodnej Ázie v Kambodži, ktorá ale kvôli finančným problémom musela organizáciu hier zrušiť.

## Zoznam Hier Juhovýchodnej Ázie

## Športy
V celej histórii Hier Juhovýchodnej Ázie sa predstavilo 54 športov.

;Aktívne športy

;Bývalé športy

## Historická medailová tabuľka (19592011)

## Pozri aj
* Ázijské hry 
* Juhoázijské hry 
* Stredoázijské hry 
* Východoázijské hry 
* Hry Juhozápadnej Ázie 

## Externé odkazy
* Hry Juhovýchodnej Ázie na archívnej stránke Ázijského olympijského výboru 

## Zdroj


Kategória:Multi-športové podujatia
Aviakompanija Transaero

**OAO Aviakompanija Transaero** (rud. ОАО Авиакомпания «Трансаэро»), anglický názov: **Transaero Airlines**, je po spoločnosti Aeroflot druhá najväčšia letecká spoločnosť v Rusku. Spolu so spoločnosťami UTair a S7 tak tvoria štvoricu najsilnejších leteckých prepravcov. Tržby spoločnosti za rok 2024 boli približne 10-tisíc eur.





## Referencie

## Iné projekty

## Zdroj

Kategória:Letecké spoločnosti Ruska
Kategória:Podniky založené v 1990
Hovorený komponent

**Hovorené komponenty** sú pohyby úst, ktoré sú odvodené od hovoreného jazyka a podieľajú sa na stavbe prejavu v posunkovej reči. Nemanuálne prostriedky vrátane hovorených komponentov sa produkujú simultánne s manuálnou zložkou posunku. Hovorené komponenty v slovenskom posunkovom jazyku môžu artikulovať napr. celé slovo, polovicu slova, prvú hlásku, prvé dve slabiky a pod.

Kategória:Posunková reč
Orálny komponent

**Orálne komponenty** sú pohyby úst, ktoré nie sú odvodené od hovoreného jazyka a podieľajú sa na stavbe prejavu v posunkovej reči. Nemanuálne prostriedky vrátane orálnych komponentov sa produkujú simultánne s manuálnou zložkou posunku. Orálne komponenty v slovenskom posunkovom jazyku môžu byť napr. vibrujúce pery, špúlené pery, vycerené zuby, mierne vyplazený jazyk, nafúknuté líca, vyjadrujúce spojené dve hlásky: „vt“, „bi“, vyjadrujúce dve slabiky: „fifi“ a pod.

Kategória:Posunková reč
Minimálny pár

**Minimálny pár** sú dve jazykové jednotky, ktoré sa od seba líšia len jedným dištinktívnym rysom. Napr. v slovenskom jazyku: pes - ves (dištinktívny rys: fonéma), učiteľ - učiteľka (dištinktívny rys: prítomnosť/neprítomnosť prípony -ka).

Kategória:Jazyk
Nepočujúci

náhľad|Medzinárodný symbol pre nepočujúcich.
**Nepočujúci** alebo **nepočujúca osoba** je osoba s takým poškodením sluchu, ktoré mu znemožňuje bežné zvukové dorozumievanie sa aj s použitím kompenzačnej pomôcky. Podľa doby vzniku hluchoty možno nepočujúce osoby rozdeliť na: 
* prelingválne nepočujúcich,
* postlingválne nepočujúcich.

## Prelingválne nepočujúci
Prelingválne nepočujúci sú také osoby, ktoré sa narodili ako nepočujúce, alebo u ktorých porucha sluchu nastala v ranom veku pred osvojením hovorenej reči (približne do 3 rokov) v takej miere, že úplne stratili sluch, alebo ich sluchová funkcia bola ťažko narušená. Následkom hluchoty sa hovorená reč nemôže rozvíjať prirodzenou cestou. Možnosť rozvíjať reč dieťaťa je osvojovaním si posunkového jazyka ako primárneho jazyka.  

## Postlingválne nepočujúci
Postlingválne nepočujúci alebo ohluchnutí sú také osoby, u ktorých hluchota nastala po ukončení spontánneho vývinu hovorenej reči (približne od 3 rokov). Majú vybudovaný hovorený jazyk. Na rozdiel od prelingválne nepočujúcich si ohluchnutí hovorenú reč môžu osvojiť prirodzenou cestou. 

Do tejto skupiny sa zaraďujú aj nedoslýchaví a osoby s kochleárnym implantátom.

## Referencie

## Pozri aj
* Nedoslýchavý
* Osoba s kochleárnym implantátom

## Zdroj
* Vojtechovský, R. *Úvod do kultúry a sveta Nepočujúcich.* Bratislava : Myslím – centrum kultúry Nepočujúcich, 2011. 272 s. ISBN 978-80-970601-0-7.

Kategória:Hluchota
Nedoslýchavý

**Nedoslýchavý** alebo **nedoslýchavá osoba** je osoba, u ktorej poškodenie sluchového orgánu spôsobuje narušenie sluchového vnímania do takej miery, že pomocou načúvacích aparátov môžu vnímať hovorenú reč (aj keď obmedzene). Následky nedoslýchavosti sú vo veľkej miere ovplyvnené časovým faktorom, kedy došlo k strate sluchu, a tiež spontánne pôsobiacimi sociálnymi faktormi.

## Pozri aj
* Nepočujúci
* Osoba s kochleárnym implantátom

Kategória:Hluchota
Osoba s kochleárnym implantátom

**Osoba s kochleárnym implantátom** je osoba, ktorá má kochleárny implantát a pomocou tohto prostriedku si môže osvojiť hovorenú reč a schopnosť zapamätať si sluchové vnemy. Osoba s kochleárnym implantátom po úspešnej implantácii a nadväznej dobrej starostlivosti sa v podstate stáva nedoslýchavou, nie však počujúcou.

## Pozri aj
* Nepočujúci
* Nedoslýchavý

Kategória:Hluchota
Adiudicatio

**Adiudicatio** (lat.) je latinský právnický termín pôvodom z rímskeho práva. Označuje časť žaloby používanej v sporoch o spoluvlastníctvo, konkrétne príkaz prétora sudcovi, aby prisúdil vlastnícke alebo iné vecné právo jednému zo spoluvlastníkov a ostatných odškodnil. Žaloba teda mala určovací charakter.

## Pozri aj
* adjudikácia

## Zdroj
*

Kategória:Rímske právo
Kategória:Latinské právnické výrazy
Halide Edib Adıvarová

**Halide Edib Adıvarová** (* 11. jún 1884, Istanbul – † 9. január 1964, Istanbul) bola turecká spisovateľka, píšuca turecky a anglicky. Jej tvorba bola ovplyvnená anglickou a americkou literatúrou.

## Životopis
Pôvodne bola blízkou spolupracovníčkou Mustafu Kemala Atatürka, zakladateľa moderného Turecka, no pre názorové nezhody nakoniec i s manželom v roku 1923 emigrovala. Po jeho smrti sa vrátila domov a pôsobila ako profesorka anglickej literatúry na Istanbulskej univerzite.

## Dielo
Je autorkou 23 románov, 3 poviedkových zbierok, divadelnej hry a 5-dielnej autobiografie. Jej najvýznamnejším dielom je román *Clown and his Daughter* (Klaun a jeho dcéra, 1935; slovensky doteraz nevyšlo) z prostredia jednej zo štvrtí Istanbulu pred koncom Osmanskej ríše.

## Iné projekty

## Externé odkazy
* Halide Edib Adıvarová v Britannike

## Zdroj
*

Kategória:Tureckí spisovatelia
Kategória:Osobnosti z Konštantínopola
Alessandro Momo

**Alessandro Momo** (* 26. november 1956, Rím, Taliansko – † 19. november 1974, Rím) bol taliansky herec. 

Spolu s Valeriom Fioravantim, ďalšou detskou hviezdou, hral vo filmoch pre deti a mládež. Známym aj mimo Talianska sa stal najmä vďaka filmu *[[Malizia]]* režiséra Salvatora Samperiho, kde hral spolu s Laurou Antonelli.

Jeho herecká kariéra netrvala dlho. Dňa 19. novembra 1974, krátko po dokončení svojho posledného filmu *[[Vôňa ženy (1974)|Vôňa ženy]]* režiséra Dina Risiho,  a týždeň pred svojimi 18. narodeninami, zahynul pri nehode na motorke. Premiéra posledného filmu, v ktorom  hral, sa konala v Ríme 20. decembra 1974.

## Filmografia
* 1974 - *[[Vôňa ženy (1974)|Vôňa ženy]]* (*Profumo di donna*); réžia: Dino Risi
* 1974 - *Peccato veniale*; réžia: Salvatore Samperi
* 1973 - *[[Malizia]]*; réžia: Salvatore Samperi
* 1973 - *Il vero coraggio* (TV film); réžia: Mino Guerrini
* 1973 - *La polizia é al servizio del cittadino?*; réžia: Romolo Guerrieri
* 1970 - *Appuntamento col disonore*; réžia: Adriano Bolzoni
* 1970 - *Il divorzio*; réžia: Romolo Guerrieri
* 1969 - *La scoperta*; réžia: Elio Piccon

## Referencie

## Externé odkazy
*  
* Alessandro Momo na FDb.cz

Kategória:Talianski filmoví herci
Kategória:Osobnosti z Ríma
Kirsten Dunstová

**Kirsten Caroline Dunstová** (* 30. apríl 1982, Point Pleasant, New Jersey, USA) je americká herečka. Debutovala v krátkom filme Woodyho Allena, *Oedipus Wrecks*, ktorý bol súčasťou filmovej antológie *[[Poviedky z New Yorku]]* (1989). Medzinárodnú popularitu si vyslúžila najmä rolou Mary Jane Watsonovej vo filmoch o Spider-Manovi. 

V roku 2011 získala k americkému občianstvu aj nemecké a v súčasnosti tak má dvojité občianstvo.

## Filmografia
**[[Poviedky z New Yorku]] (New York Stories, 1989)*
**[[Ohňostroj márnosti]] (The Bonfire of the Vanities, 1990)*
**[[High Strung]] (1991)*
**[[Interview s upírom]] (Interview with the Vampire: The Vampire Chronicles, 1994)*
**[[Malé ženy]] (Little Women, 1994)*
**[[Chamtivci]] (Greedy, 1994)*
**[[Jumanji]] (1995)*
**[[Matka noc]] (Mother Night, 1996)*
**[[Anastázia (film)|Anastázia]] (Anastasia, 1997)*
**[[Vrtieť psom]] (Wag the Dog, 1997)*
**[[Malí bojovníci]] (Small Soldiers, 1998)*
**[[Smrť panien]] (The Virgin Suicides, 1999)*
**[[Dick]] (1999)*
**[[Devil's Arithmetic]] (The Devil's Arithmetic, 1999)*
**[[Dievčatá, do toho!]] (Bring It On, 2000)*
**[[Mesto hazardu]] (Luckytown, 2000)*
**[[Dievča ako lusk]] (Get Over It, 2001)*
**[[Bláznivá/Krásny]] (Crazy/Beautiful, 2001)*
**[[Cat's Meow]] (The Cat's Meow, 2001)*
**[[Spider-Man (film)|Spider-Man]] (2002)*
**[[Úsmev Mony Lízy]] (Mona Lisa Smile, 2003)*
**[[Muž, ktorý zabil]] (Levity, 2003)*
** (Kaena: La prophétie, 2003)*
**[[Divoká karta|Wimbledon]] (2004)*
**[[Spider-Man 2]] (2004)*
**[[Večný svit nepoškvrnenej mysle]] (Eternal Sunshine of the Spotless Mind, 2004)*
**[[Elizabethtown]] (2005)*
**[[Mária Antoinetta (film)|Mária Antoinetta]] (Marie Antoinette, 2006)*
**[[Spider-Man 3]] (2007)*
**[[All Good Things]] (2010)*
**[[Melancholia]] (2011)*
**[[Paralelné svety]] (Upside Down, 2012)*

## Referencie

## Iné projekty

## Externé odkazy
* 
* 

Kategória:Filmové herečky USA
Kategória:Televízne herečky USA
Kategória:Nemecké filmové herečky
Kategória:Nemecké televízne herečky
Kategória:Rozprávači audiokníh
Kategória:Modelky USA
Kategória:Nemecké modelky
Kategória:Detskí herci
Kategória:Osobnosti USA nemeckého pôvodu
Kategória:Osobnosti USA švédskeho pôvodu
Kategória:Osobnosti z New Jersey
Bernhardtova línia

thumb|right|310px|Nemecké obranné línie južne od Ríma.
**Bernhardtova línia** () bola pomocnou obrannou líniou Zimnej línie v južnom Taliansku. Bernhardtova a Hitlerova línia tvorili dve vetvy hlavnej obrannej línie – Gustavovej línie, ktorá mala za cieľ zadržať postup Spojencov. 

*Bernhardtova línia* mala za cieľ spomaliť postup Spojencov ku Gustavovej línii. Viedla od blízkosti vrchu Monte Cassino cez vrch Monte Camino k Tyrrhenskému moru.

## Pozri aj
* Talianske ťaženie
* Bitka o Monte Cassino
* Vylodenie pri Anziu
* Gótska línia
* Maginotova línia
* Mannerheimova línia
* Metaxasova línia
* Siegfriedova línia

## Zdroj

Kategória:Opevnené línie cez druhú svetovú vojnu
Kategória:Talianske ťaženie
Juhoázijské hry

náhľad|Zúčastnené krajiny na hrách v roku 2010
**Juhoázijské hry** sú medzinárodné multišportové podujatie, usporadúvané každé 2 roky v Južnej Ázii, pod dohľadom Juhoázijského športového výboru (SASC) založeného v roku 1983. Účastnia sa ho športovci zo všetkých 8 krajín Južnej Ázie, ktoré sú členmi SASC. Zakaždým na nich zvíťazil ako najlepšia medailová krajina najväčší juhoázijský štátIndia.

## Dejiny
Prvé hry boli usporiadané v Káthmandu v roku 1984, vtedy pod názvom *Hry juhoázijskej federácie*. Zúčastnilo sa ich 7 štátov: Bangladéš, Bhután, India, Maldivy, Nepál, Pakistan a Srí Lanka, ktoré súťažili v piatich športoch: atletika, box, futbal, plávanie a vzpieranie. V roku 2004 na hrách debutoval aj posledný člen SASCAfganistan. V roku 2008 sa mali uskutočniť v Dháke 11. hry, ale presunuli sa až na rok 2010.

Okrem klasických hier vytvoril SASC v roku 2011 ďalšie 2 regionálne hry: Juhoázijské zimné hry a Juhoázijské plážové hry.

## Zoznam Juhoázijských hier

## Športy
V celej histórii Hier Juhovýchodnej Ázie sa predstavilo 54 športov.

;Aktívne športy

## Historická medailová tabuľka (19842010)

## Pozri aj
* Ázijské hry 
* Stredoázijské hry 
* Východoázijské hry 
* Hry Juhozápadnej Ázie 
* Hry Juhovýchodnej Ázie 

## Externé odkazy
* Oficiálna stránka Juhoázijského športového výboru a Juhoázijských hier  
* Juhoázijské hry na archívnej stránke Ázijského olympijského výboru 

## Iné projekty

## Zdroj


Kategória:Multi-športové podujatia
Nisos

**Nisos** alebo aj **Nísos** (, ) môže byť:
* v gréckej mytológii:
** syn aténskeho kráľa Pandióna II., pozri Nisos (syn Pandióna)
** kráľ sicílskej Megary, pozri Nisos (Megara)
** syn Hyrtaka, priateľ Ainea, pozri Nisos (syn Hyrtaka)
** syn Arétia z Dulichia, pozri Nisos (syn Arétia) 
* v antickej geografii vrch pri Megare, pozri Nisos (vrch) 

## Pozri aj
*Nisus
Hitlerova línia

thumb|Nemecké obranné línie južne od Ríma.
**Hitlerova línia** alebo **Sengerova línia** bola pomocná obranná línia Zimnej línie v južnom Taliansku. Hitlerova línia a Bernhardtova línia tvorili dve vetvy hlavnej obrannej línie - Gustavovej línie, ktorá mala za cieľ zadržať postup Spojencov. V máji 1944 ju Nemci premenovali na **Sengerovu líniu** podľa generála Fridolina von Senger und Etterlin, veliteľa vojsk Osi v oblasti. Na samotnom premenovaní nástojil Adolf Hitler, ktorý tak chcel minimalizovať možnosť využitia názvu v nepriateľskej propagande. 

*Hitlerova línia* sa od materskej Gustavovej odpájala pri Monte Cairo a mala byť záložnou líniou v prípade jej prelomenia. 24. mája 1944 ju prelomili kanadské a poľské jednotky. Nasledujúcou obrannou líniou bola Caesar C línia.

## Pozri aj
* Talianske ťaženie
* Bitka o Monte Cassino
* Vylodenie pri Anziu
* Gótska línia
* Maginotova línia
* Mannerheimova línia
* Metaxasova línia
* Siegfriedova línia

## Zdroj

Kategória:Opevnené línie cez druhú svetovú vojnu
Kategória:Talianske ťaženie
Bitka pri Kokosových ostrovoch

**Bitka pri Kokosových ostrovoch** bola námorná bitka prvej svetovej vojny. Bitka sa uskutočnila 9. novembra 1914 pri Kokosových ostrovoch a krížnik Emden pri ktorej sa stretol s krížnikom Sydney.

Na začiatku vojny Nemecká východoázijská eskadra opustila prístav Čching-tao v Číne a vypravila sa na strastiplnú cestu do nemeckých prístavov, kam žiadna z ich lodí nedoplávala. Počas cesty zvíťazila v bitke pri Coroneli a bola porazená v bitke pri Falklandských ostrovoch. Na začiatku plavby sa od eskadry oddelil krížnik *Emden*, ktorému velil kapitán Karl von Müller. Úlohou *Emdenu* bolo prepadávať britské obchodné lode. 28. októbra zviedol bitku pri Penangu a koncom októbra ho hľadalo okolo 60 vojnových plavidiel.

Na jednom z Kokosových ostrovov Direction Island bola umiestnená rádiová a telegrafná stanica. Tá bola dôležitá pre spojeneckú komunikáciu cez Indický oceán. A práve ju si vybral Müller ako svoj ďalší cieľ. 9. novembra o 6. hodine ráno priplával *Emden* k ostrovu. Personál Eastern Telegraph Company odoslal správu o svojom napadnutí a po nemeckých varovných výstreloch sa odmlčal. Nemci vylodili na ostrove útočnú skupinu, ktorej velil Hellmuth von Mücke. Táto skupina sa na ostrove nestretla s odporom a tak bez problémov stanicu zničila.

thumb|left|Mapa Kokosových ostrovov.
Vysielanie o pomoc zachytili lode konvoja prevážajúce vojakov z Austrálie do Egypta, keď boli asi 80 km od ostrova. Ochranu konvoja tvorili austrálske krížniky *Melbourne* a *Sydney*, britský *Minotaur* a japonský *Ibuki*. Veliteľ konvoja odoslal ľahký krížnik *Sydney* rádiovej stanici na pomoc.

Okolo pol desiatej *Emden* zbadal *Sydney*. Okamžite začala príprava k boju. Na vyzdvihnutie Mückeho skupiny z ostrova nebol čas. Pri prestrelke sa prejavila prevaha lepšie vyzbrojeného krížnika *Sydney* a o 11:15 sa Müller rozhodol vyjsť s loďou na breh pri North Keeling Island aby sa vyhol potopeniu. Potom bol krížnik zničený a posádka sa vzdala. Zahynulo 131 mužov a ostatní, vrátane 65 zranených, boli zajatí.

Muži, ktorí zostali na Direction Island, sa zmocnili škuneru *Ayesha* s ktorým doplávali 13. decembra do neutrálneho Padangu na Sumatre. Odtiaľ odplávali nemeckou obchodnou loďou *(Choising)* a priplávali 9. januára 1915 do Turecka (respektíve do Jemenu, ktorý vtedy ešte Turecku patril).

Následne sa muži vydali na dlhú a zložitú cestu domov. Cestovali striedavo po mori pozdĺž pobrežia, a striedavo púšťou, cez Džiddu, potom do Al-Uly na severozápade dnešnej Saudskej Arábie, a následne vlakom do Istanbulu odtiaľ sa potom dostali do Nemecka.

## Zdroj

Kategória:Námorné bitky prvej svetovej vojny
Kategória:Bitky Austrálie
Kategória:Bitky v 1914
Nisos (syn Pandióna)

**Nisos** alebo aj **Nísos** (, ) je v gréckej mytológii syn aténskeho kráľa Pandióna II. a jeho manželky Pylie.

Podľa antického autora Apollodora z Atén po smrti aténskeho kráľa Kekropa II. ovládol Atény jeho brat Métión so svojimi synmi. a zákonný dedič trónu Pandión utiekol do Megary, kde sa oženil s Pyliou, dcérou kráľa Pyla a neskôr sa stal kráľom Megary.

Pandión bol následne otcom synov, Nisa, Aigea, Palla a Lyka.  Jeho najstarší syn Aigeus potom Métióna z Atén vyhnal a zasadol na kráľovský trón.
 
Iní antickí autori, ktorí zostavili zoznam kráľov Atén sa o kráľovi Métiónovi ako aj o Nisovi nezmieňujú a v zhode tvrdia, že sa Pandión II. stal aténskym kráľom a jeho následníkom bol jeho syn Aigieus.
  
## Referencie

## Pozri aj
* Zoznam mýtických panovníkov Atén

Kategória:Postavy gréckej mytológie
Kategória:Obete samovrážd v gréckej mytológii
Laodamas (syn Eteokla)

[náhľad|''Bratov Eteokla a Polyneika odnášajú mŕtvych z bojiska'', autor: [Alfred John Church (1829 – 1912)]]
**Laodamas** alebo aj **Láodamás** (, ) je v gréckej mytológii syn tébskeho kráľa Eteokla, nástupca tébskeho kráľa Kreóna.

Jeho otec Eteokles vládol spolu s Kreónom potom ako vyhnal svojho brata Polyneika z Téb po sporoch o následníctvo. Polyneikes si však našiel spojencov v Argu a následne prišiel s veľkým vojskom pred Téby bojovať o následníctvo v tzv. vojne „siedmich proti Tébam“. Eteokles útočníkov odrazil, ale potom zahynul spolu s bratom Polyneikom pred hradbami mesta pri vzájomnom súboji. Vzhľadom na to, že Laodamas bol v tej dobe ešte len dieťa, nemohol ešte prevziať kráľovské žezlo a preto vládol v Tébach zatiaľ Kreón.

Keď sa Laodamas po smrti Kreóna stal kráľom, epigoni, potomkovia vodcov nevydarenej výpravy "siedmich proti Tébam" vystrojili proti Tébam ďalšiu vojenskú výpravu, aby pomstili smrť svojich otcov.  Laodamas potom pri obrane svojho mesta zabil Aigialea, syna Adrasta, ale následne padol v súboji s argejským hrdinom Alkmaiónom. Útočníci tentoraz už Téby dobyli a zničené mesto mnohí obyvatelia opustili. Na trón v Tébach potom zasadol Polyneikov syn Thersandros.

Podľa inej legendy, Laodamas po prehratej bitke utiekol k Encheleom do Ilýrie. Encheleovia boli ilýrskym kmeňom, ktorí svoj pôvod odvodzovali od Kadma, ktorý vraj z Téb odišiel do Ilýrie, kde potom kraľoval až do svojej smrti.

## Referencie a bibliografia

Kategória:Postavy gréckej mytológie
Bábkový štát

**Bábkový štát** alebo **bábková vláda** označuje formálne suverénny štát, ktorý je v skutočnosti pod kontrolou zo zahraničia. Bábkový štát má črty nezávislého štátu, ako sú názov, vlajka, hymna, ústava, právny systém a motto, ale v skutočnosti je len orgánom iného štátu, ktorý umožnil jeho vznik alebo ho priamo založil. 

Pojem je metaforou, ktorá pripodobňuje štát s bábkou, ktorú ovláda bábkar. Tento termín sa často používa na vyjadrenie kritky vlády, ktorá je považovaná za závislú na cudzej moci. 

## Príklady
### Bábkové štáty v období 1. svetovej vojny
* Bieloruská ľudová republika (1918–1919) - súčasť nemeckého plánu Mitteleuropy 
* Poľské kráľovstvo (1917 – 1918) - vyhlásené Ústrednými mocnosťami
* Litovské kráľovstvo (1918) - vytvorené Nemeckom po ruskej porážke

### Bábkové štáty v období 2. svetovej vojny
* Mandžukuo (1932–1945) - založené v Mandžusku Japonskom 
* Meng-ťiang - japonský bábkový štát vo Vnútornom Mongolsku
* Vichystické Francúzsko (1940–1944)
* prvá slovenská republika (1939–1945)
* Nezávislý chorvátsky štát (1941–1945)

## Referencie

## Zdroj

Kategória:Formy vlády
Kategória:Medzinárodné vzťahy
David Zaslav

**David M. Zaslav** (* 15. január 1960) je bývalý prezident a generálny riaditeľ spoločnosti Discovery (od januára 2007 do apríla 2022). A súčasný generálny riaditeľ spoločnosti Warner Bros. Discovery

## Kariéra
Po získaní bakalárskeho titulu  z Binghamton University, ktorú absolvoval s vyznamenaním, v roku 1985 navštevoval Boston University School of Law. Spočiatku pracoval ako advokát v právnickej firme Leboeuf, Lamb, Liebe a MacRae v New Yorku. V roku 1989 sa pripojil k NBC Universal a pokračoval v zakladaní CNBC a neskôr v roku 1996 MSNBC. Od októbra 1999 do novembra 2006 bol prezidentom spoločností Cable and Domestic TV a New Media Distribution.

Patril medzi kľúčových ľudí, ktorí v roku 2011 zakladali .

## Referencie

## Externé odkazy
* David Zaslav  na Discovery Communications 

Kategória:Narodenia v 1960
Kategória:Žijúci ľudia
Hersé

**Hersé** alebo **Hersa** (, ) môže byť v gréckej mytológii:
* dcéra aténskeho kráľa Kekropa I., pozri Hersé (dcéra Kekropa)
* dcéra argejského kráľa Danaa, pozri Hersé (dcéra Danaa)

## Pozri aj
*Herse (mesiac)
Východoázijské hry

náhľad|Otvárací ceremoniál na hrách v roku 2009
**Východoázijské hry** sú medzinárodné multišportové podujatie, usporadúvané každé 2 roky vo Východnej Ázii, pod dohľadom Asociácie Východoázijských hier (EAGA) založenej v roku 1993. Účastnia sa ho športovci zo všetkých 8 krajín Východnej Ázie a Guamu, ktoré sú členmi EAGA. Čína na nich zakaždým zvíťazila ako najlepšia medailová krajina.

## Dejiny
Prvé hry boli usporiadané v Šanghaji v roku 1993. Zúčastnilo sa ich všetkých 8 východoázijských štátov: Čína, Hongkong, Japonsko, KĽDR, Kórejská republika, Macao, Mongolsko a Taiwan, ktoré súťažili v dvanástich športoch: atletika, basketbal, bedminton, bowling, box, džudo, futbal, gymnastika, plávanie, veslovanie, vzpieranie a wu-šu. V roku 1997 na hrách debutoval aj posledný člen EAGAGuam. V rokoch 1997 a 2001 sa na hrách predstavil aj Kazachstan, ktorý bol dočasným členom EAGA. 

## Zoznam Východoázijských hier

## Športy
Na Východoázijských hrách sa predstavilo dokopy 28 športov.

## Historická medailová tabuľka (19932009)

## Pozri aj
* Ázijské hry 
* Juhoázijské hry 
* Stredoázijské hry 
* Západoázijské hry 
* Hry Juhovýchodnej Ázie 

## Externé odkazy
* Východoázijské hry na archívnej stránke Ázijského olympijského výboru 

## Iné projekty

## Zdroj


Kategória:Multi-športové podujatia